Da Regn (tschechisch: Rezná) is a linka Nebnfluss vo da Doana, der wo große Teile vom Boarischen Woid in da Tschechei und vor allm Ostbaiern entwässert. Er is mit samt seine Hauptquellflüss 190,93 Kilometa lang und domit, noch da Naab, da zwoatlängste Fluss vo da Oberpfoiz. Mit am Mindungsabfluss vo fast 40 Kubikmeta pro Sekundn is er, wiedarum noch da Naab, da zwoatgreasste linke Doanazufluss in Deitschland.